ലീഗ് നേതാക്കളെയും പ്രവര്ത്തകരെയും വേദനിപ്പിക്കുന്ന യാതൊന്നും ഇനി ഹരിതയില് നിന്ന് ഉണ്ടാകില്ലെന്ന് പുതിയ ഭാരവാഹികള് കോഴിക്കോട്: ലീഗ് നേതാക്കളെയും പ്രവര്ത്തകരെയും വേദനിപ്പിക്കുന്ന യാതൊന്നും ഇനി ഹരിതയില് നിന്ന് ഉണ്ടാകില്ലെന്ന് പുതിയ ഭാരവാഹികള്. കോഴിക്കോട്ട് നടന്ന സിഎച്ച് അനുസ്മരണ യോഗത്തില് വെച്ചാണ് മുന് ഹരിത ഭാരവാഹികള്ക്കെതിരെ ഹരിതയുടെ ഭാവാഹികള് രംഗത്തെത്തിയത്. പൊതു ബോധത്തിന് വിപരീതമായി പാര്ട്ടിയെടുത്ത തീരുമാനങ്ങള് ശരിയാണെന്ന് കാലം തെളിയിച്ചിട്ടുണ്ടെന്നും പുതിയ ഹരിത ജനറല് സെക്രട്ടറി റുമൈസ റഫീഖ് പ്രതികരിച്ചു. പാര്ട്ടി നേതൃത്വത്തോടുളള കൂറും വിധേയത്വത്തിനുമാകും പ്രഥമ പരിഗണനയെന്ന് പുതിയ ഭാരവാഹികള് വ്യക്തമാക്കി. പാര്ട്ടിയില് കലാപക്കൊടി ഉയര്ത്തിയ നേതാക്കളെ പുറത്താക്കി പുതിയ നേതൃത്വത്തെ അവരോധിച്ച ശേഷം ഹരിത സംഘടിപ്പിച്ച ആദ്യ പരിപാടിയിലാണ് മുന് ഭാരവാഹികള്ക്കെതിരെ പുതിയ ഭാരവാഹികളും ലീഗ് നേതാക്കളും രൂക്ഷ വിമര്ശനം ഉയര്ത്തിയത്. മുസ്ലിം ലീഗ് സമുദായ രാഷ്ട്രീയമാണ് മുന്നോട്ട് വയ്ക്കുന്നതെന്നും സമുദായത്തെ മറന്ന് രാഷ്ട്രീയം പ്രവര്ത്തിക്കരുതെന്നുമായിരുന്നു വനിതാ ലീഗ് ദേശീയ ജനറല് സെക്രട്ടറി നൂര്ബിന റഷീദിന്റെ നിര്ദ്ദേശം. വൈകാരികതയില് മുങ്ങിയ സമൂഹമല്ല എംഎസ്എഫിനും ഹരിതയ്ക്കും വേണ്ടതെന്നും യാഥാര്ത്ഥ്യ ബോധത്തോടെ കാര്യങ്ങള് നേരിടുന്നവരെയാണ് ആവശ്യമെന്നും മുനവ്വറലി തങ്ങള് പറഞ്ഞു. ഇ ടി മുഹമ്മദ് ബഷീര്, പി കെ കുഞ്ഞാലിക്കുട്ടി തുടങ്ങിയ മുതിര്ന്ന നേതാക്കള് സെമിനാറില് പങ്കെടുക്കുന്നുണ്ട്.The post ലീഗ് നേതാക്കളെയും പ്രവര്ത്തകരെയും വേദനിപ്പിക്കുന്ന യാതൊന്നും ഇനി ഹരിതയില് നിന്ന് ഉണ്ടാകില്ലെന്ന് പുതിയ ഭാരവാഹികള് first appeared on MalayalamExpressOnline.